Last updated Oct 3, 2019
ସେୟାର
ନୂଆଦିଲ୍ଲୀ: କିମ୍ବଦନ୍ତୀ କ୍ରିକେଟର୍‌ ସଚିନ ତେନ୍ଦୁଲକରଙ୍କୁ ମିଳିଛି ‘ସବୁଠୁ ଫଳପ୍ରଦ ସ୍ବଚ୍ଛତା ଦୂତ’ ପୁରସ୍କାର। ଇଣ୍ଡିଆ ଟୁଡେ ଗ୍ରୁପ୍‌ର ସଫାଇଗିରି ପୁରସ୍କାରର ପଞ୍ଚମ ସଂସ୍କରଣ ଅବସରରେ ସଚିନଙ୍କୁ ଏହି ପୁରସ୍କାର ମିଳିଛି। ଭାରତକୁ ଆର୍ବଜନାମୁକ୍ତ କରିବା ଲାଗି ସଚିନ ୧୦ ବର୍ଷ ହେଲା କାମ କରୁଛନ୍ତି। ୨୦୧୧ ସେପ୍ଟେମ୍ବର ୧୮ରେ ଆରମ୍ଭ ହୋଇଥିବା ମୋ ସ୍କୁଲ୍‌ କାର୍ଯ୍ୟକ୍ରମ ଆଧାରରେ ସଚିନ ସାରା ଭାରତରେ ୧୪୦ ସରକାରୀ ସ୍କୁଲ୍‌ରେ ଛାତ୍ରୀଙ୍କ ଲାଗି ଶୌଚାଳୟ ନିର୍ମାଣ କରିବାକୁ କୋଟିଏ ଟଙ୍କାରୁ ଊର୍ଦ୍ଧ୍ବ ପ୍ରଦାନ କରିଛନ୍ତି। କ୍ରିକେଟ୍‌ର ଈଶ୍ବର ଭାବେ ପରିଚିତ ସଚିନଙ୍କୁ ୨୦୧୪ରେ ଭାରତର ସ୍ବଚ୍ଛତା ଦୂତ ଭାବେ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ମନୋନୀତ କରିଥିଲେ। ସେ ନିଜର ପ୍ରଥମ ଅଭିଯାନ ନିଜ ସହର ମୁମ୍ବାଇରୁ ଆରମ୍ଭ କରିଥିଲେ। ସୂଚନାଯୋଗ୍ୟ ଯେ ୫ ବର୍ଷ ଧରି ସ୍ବଚ୍ଛ ଭାରତ କାର୍ଯ୍ୟକ୍ରମ‌କୁ ଆଗେଇ ନେବାରେ କାମ କରୁଥିବା ବ୍ୟକ୍ତି ଓ ସଂସ୍ଥାକୁ ‘ସଫାଇଗିରି ପୁରସ୍କାର’ ନାମରେ ଇଣ୍ଡିଆ ଟୁଡେ ଗ୍ରୁପ୍‌ ସମ୍ମାନିତ କରିଆସୁଛି। ସଚିନ ଏହି ପୁରସ୍କାର ରାଷ୍ଟ୍ରପତି ରାମନାଥ କୋବିନ୍ଦଙ୍କଠାରୁ ଗ୍ରହଣ କରିଥିଲେ।
ପୂର୍ବବର୍ତ୍ତୀ ଖବର